**Della Hayden Raney**, nada en Suffolk, Virxinia o 10 de xaneiro de 1912 e finada en Detroit o 23 de outubro de 1987, foi unha enfermeira estadounidense do Corpo de Enfermeiras do Exército dos Estados Unidos de América. Foi a primeira enfermeira afroamericana en presentarse ao servizo na segunda guerra mundial e a primeira en ser nomeada enfermeira xefa. En 1944, converteuse na primeira enfermeira afroamericana afiliada ao Corpo Aéreo do Exército ascendida a capitá, e logo a comandante en 1946. Retirouse do Exército en 1978.

Traxectoria
-----------

Della H. Raney naceu o 10 de xaneiro de 1912, en Suffolk, no estado de Virxinia. En 1937, gradouse da Escola de Enfermaría do Hospital de Lincoln. Nesta última cidade, traballou como supervisora de operacións e antes de alistarse no exército tamén traballou no Hospital Comunitario de Norfolk, en Virxinia, e no K.B. Hospital Reynolds en Winston-Salem.

En abril de 1941, presentouse ao servizo e foi a primeira enfermeira afroamericana en servir no Corpo de Enfermeiras do Exército durante a segunda guerra mundial. Foi comisionada como subtenente e estivo asignada por primeira vez en Fort Bragg, onde traballou como supervisora de enfermaría. O ano seguinte foi transferida ao hospital de campo da Base Aérea do Exército en Tuskegee, onde traballou como enfermeira xefa e en 1944 foi ascendida a capitá. Ese mesmo ano, foi transferida a Forte Huachuca. Nese momento, ela era a única muller afroamericana en obter ese rango e en traballar para as Forzas Aéreas do Exército. En 1946, estaba de licenza terminal (a última licenza concedida a un membro das forzas armadas inmediatamente antes da súa baixa, igual en duración á licenza acumulada non utilizada, do Camp Beale, onde traballaba como enfermeira xefa. Tamén foi ascendida ao rango de comandante ese mesmo ano, o que a converteu na primeira enfermeira afroamericana en obter o rango de comandante no Exército. Na década de 1950, estivo estacionada no Hospital Médico Percy Jones do Exército. Raney serviu no exército até a súa xubilación en 1978.

En 1978, os aviadores de Tuskegee honrárona polo seu servizo. Os seus compañeiros chamábana «Maw Raney». Morreu o 23 de outubro de 1987. En 2012, os aviadores de Tuskegee e a Asociación Nacional de Enfermeiras Negras crearon unha bolsa que leva o seu nome.

Notas
-----

1. 1 2 3 4 5  "Negro Nurses". *National Negro Health News* **12** (2): 7. abril de 1944 – vía Google Books.
2. 1 2 3 4 5 6 7  "Della Hayden Raney (Jackson)". *Army Women's Foundation* (en inglés). Consultado o 2023-02-07.
3. ↑  "Maj. Della H. Raney". *African Americans in the U.S. Army*. Arquivado dende o orixinal o 23 de xaneiro de 2021.
4. ↑  "Those Who Supported the Airmen -The Tuskegee Airmen Nurses". *Friends of Tuskegee Airmen National Historic Site*. 21 de outubro de 2022.
5. 1 2 3 4  Kodosky, Robert J. (2020). *Tuskegee in Philadelphia: Rising to the Challenge* (en inglés). Charleston, Carolina do Sur: The History Press. p. 126. ISBN 978-1-4671-4467-4.
6. ↑  "Definición de terminal leave". *collinsdictionary.com* (en inglés). Consultado o 2023-02-07.
7. ↑  "Only Negress With Rank of Major Visits Sacramento". *The Sacramento Bee*. 13 de xullo de 1946. p. 2. Consultado o 2023-02-07 – vía Newspapers.com.
8. 1 2  "Major Della H. Raney". *Alabama Tribune*. 16 de febreiro de 1951. p. 2. Consultado o 2023-02-07 – vía Newspapers.com.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Della H. Raney Modificar a ligazón no Wikidata*** |

### Ligazóns externas

* Localización no Cemiterio Nacional de Arlington *(en inglés)*

* Portal:Estados Unidos de América
* Portal:Muller

|  |  |
| --- | --- |
| Control de autoridades | 
* Wd: Q95991109
* WikiTree: Raney-1168

 |